b"\n_START_ARTICLE_\nNoetova barka\n_START_PARAGRAPH_\nNoetova barka (hebrejsko \xd7\xaa\xd7\x99\xd7\x91\xd7\xaa \xd7\xa0\xd7\x97; arabsko \xd8\xb3\xd9\x81\xd9\x8a\xd9\x86\xd8\xa9 \xd9\x86\xd9\x88\xd8\xad) je ladja katero je po bibli\xc4\x8dnem izro\xc4\x8dilu, zgradil Noe na ukaz Boga da re\xc5\xa1i sebe, svojo dru\xc5\xbeino in zemeljske \xc5\xbeivali pred vesoljnim potopom._NEWLINE_1. Mojzesova knjiga v poglavjih 6-9 govori, kako je Bog poslal veliko poplavo da uni\xc4\x8di zemljo zaradi \xc4\x8dlove\xc5\xa1ke zlobnosti in zaradi nasilja. Bog je rekel Noetu, pravi\xc4\x8dnemu mo\xc5\xbeu v svojem rodu, naj zgradi veliko ladjo da re\xc5\xa1i svojo dru\xc5\xbeino in po dve \xc5\xbeivali vsake vrste. Bog je dal podrobna navodila za ladjo in po njeni dograditvi je poslal po dve \xc5\xbeivali vsake vrste k Noetu na ladjo. Bog je potem poslal poplavo ki se je dvigovala dokler niso bile pokrite vse gore in ve\xc4\x8dina \xc5\xbeivih bitij, razen morskih, je umrla. Potem se je po 40 dnevih in 40 no\xc4\x8deh de\xc5\xbeja in 150 dnevih nara\xc5\xa1\xc4\x8danja ter kipenja vode\xc2\xa0\xc2\xbbBog spomnil Noeta\xc2\xab, vode so upadle in prikazala se je kopnina. Noe, njegova dru\xc5\xbeina in \xc5\xbeivali so zapustili ladjo in Bog je prisegel da nikoli ne bo ve\xc4\x8d poslal potopa da z njim uni\xc4\x8di Zemljo._NEWLINE_V 1. Mojzesovi knjigi pi\xc5\xa1e\xc2\xa0\xc2\xbbIn ladja je obstala sedmi mesec, sedemnajsti dan meseca na gorovju Araratskem (CHR).\xc2\xab\xc2\xa0Mnogi, tudi tur\xc5\xa1ka vojska so preiskovali goro Ararat, toda na njej niso na\xc5\xa1li ostankov ladje. Toda Biblija natan\xc4\x8dno pi\xc5\xa1e o 'gorovju' Ararat. 1. Mojzesova knjiga 8:4, CHR_NEWLINE_Amaterski raziskovalec Ron Wyatt se je 17 let po \xc4\x8dlanku v reviji LIFE leta 1977 odpravil na to podro\xc4\x8dje, kjer naj bi odkril ve\xc4\x8d velikih sidrnih kamnov, ostanke Noetovega prebivali\xc5\xa1\xc4\x8da z nagrobnikoma in bivali\xc5\xa1\xc4\x8dem ter ostanke Noetove ladje. Tur\xc5\xa1ka vlada mu je na uradni slovesnosti leta 1986 podelila priznanje za odkritje ladje ter obmo\xc4\x8dje razglasila za narodni park Noetove ladje. Arheologi so na podlagi natan\xc4\x8dnej\xc5\xa1ih analiz njegove najdbe dokazali, da so domnevni ostanki popolnoma naravne strukture, kljub temu pa Wyattov in\xc5\xa1titut \xc5\xa1e vedno trdi da so najdbe avtenti\xc4\x8dne. Po tistem je barko na obmo\xc4\x8dju iskalo \xc5\xa1e ve\xc4\x8d posameznikov in organizacij, a nih\xc4\x8de ni na\xc5\xa1el zadovoljivega dokaza za njen obstoj oz. so se njihove trditve izkazale za potegav\xc5\xa1\xc4\x8dino."